Peste 22.000 de candidaţi şi-au depus dosarele, în sesiunea iulie 2015, pentru admiterea la facultăţile Universităţii din Bucureşti, cu o medie de cinci candidaţi pe locurile de la buget.

Universitatea din Bucureşti atrage anul acesta cu 15% mai mulţi candidaţi decât anul trecut.

Cele mai căutate specializări sunt: Limbi Moderne Aplicate - 80,6 candidaţi/loc, Publicitate - 13,05 candidaţi/loc, Geografia turismului - 11,23 candidaţi/loc, Hidrologie şi Meteorologie -10,84 candidaţi/loc, Planificare teritorială - 10,54 candidaţi/loc.

La polul opus este Filosofia cu un candidat pe loc, scrie Mediafax.

În ceea ce priveşte situaţia pe facultăţi, situaţia este următoarea: Facultatea de Administraţie şi Afaceri - 4,81 candidaţi/loc, cea mai căutată specializare - Administrarea afacerilor (7,49 candidaţi/loc), Facultatea de Biologie: 5,9 candidaţi/loc, Facultatea de Chimie - 3 candidaţi/loc., Facultatea de Drept - 4,94 candidaţi/loc, Facultatea de Fizică - 1,53 candidaţi/loc, Facultatea de Filosofie - 1 candidat/loc, Facultatea de Geologie şi Geofizică - 1,48 candidaţi/loc.

La Facultatea de Geografie sunt în medie 8,65 candidaţi/loc, cele mai căutate specializări fiind Geografia turismului (11,23 candidaţi/loc), Hidrologie şi Meteorologie (10,84 candidaţi/loc), Planificare teritorială (10,54 candidaţi/loc), Cartografie (9,3 candidaţi/loc) şi Geografie (9,19 candidaţi/loc).

Facultatea de Istorie are înscrişi 2,34 candidaţi/loc, cea mai căutată specializare aici fiind Relaţii Internaţionale şi Studii Europene (4,2 candidaţi/loc).

La Facultatea de Jurnalism şi Ştiinţele Comunicării (8,12 candidaţi/loc), cea mai căutată specializare este Publicitate (13,05 candidaţi/loc), iar la Facultatea de Litere (2,29 candidaţi/loc), Comunicare şi Relaţii Publice - 4,68 candidaţi/loc.

La Facultatea de Limbi şi Literaturi Străine sunt 9,11 candidaţi/loc, la Facultatea de Matematică şi Informatică - 6,21 candidaţi/loc, la Facultatea de Psihologie şi Ştiinţele Educaţiei - 3,63 candidaţi/loc, la Facultatea de Sociologie şi Asistenţă Socială - 4,57 candidaţi/loc (cea mai căutată specializare: Resurse umane - 9,49 candidaţi/loc), iar la Facultatea de Ştiinţe Politice - 3,98 candidaţi/loc (cea mai căutată specializare: Studii de securitate - 6,08 candidaţi/loc).

Data limită de afişare a rezultatelor este 28 iulie.

Majoritatea facultăţilor din cadrul Universităţii din Bucureşti organizează o sesiune de admitere pentru studii universitare de licenţă şi în luna septembrie, în cazul în care în urma finalizării sesiunii din luna iulie vor rămâne locuri neocupate (la buget sau la taxă).

Înscrierile la această sesiune încep pe 3 septembrie, iar data limită de afişare a rezultatelor este 23 septembrie.